Cornwells første bog var ''A Time for Remembering'', [[biografi]]en om [[Billy Graham]]s kone Ruth. Da Cornwell var fem år gammel, forlod hennes advokatfar Sam Daniels familien [[juledag]] efter at have gjort sin sekretær gravid. Moren Marilyn blev deprimeret efter [[skilsmisse]]n og prøvede til sidst at få ægteparret Graham til at overtage hendes ni år gamle datter og de to sønner, inden hun selv blev indlagt på [[psykiatrisk sygehus]]. Børnene blev dog ikke boende hos Grahams. Patricia Daniels voksede op hos en kvinde, der skræmte og plagede hende, og hun udviklede alvorlig [[anoreksi]].<ref>[https://www.theguardian.com/books/2015/nov/01/patricia-cornwell-i-grew-up-with-fear Patricia Cornwell: ‘I grew up with fear’ | Patricia Cornwell | The Guardian<!-- Botgenereret titel -->]</ref> Imidlertid havde Ruth Graham opmuntret hende til at skrive. 23 år gammel giftede hun sig med sin 40-årige, tidligere ''[[college]]''-professor Charles Cornwell. De blev skilt i [[1989]]. Patricia, som nu også hed Cornwell, arbejdede som dataanalytiker ved [[retsmedicin]]sk institut i [[Richmond (Virginia)|Richmond]], og blev inspireret til tre bøger, som imidlertid alle blev refuseret. Da hun bad en redaktør om råd, foreslog denne, at Cornwell droppede den mandlige hovedperson og i stedet for rettede fokus mod den perifere Kay Scarpetta. Dette resulterede i ''Postmortem'', der vandt priser og udmærkelser på række og rad.<ref name="autogeneret1" />
Levende_personer Kriminalitet